Nuwe Comrades-rekord vir SA’nerDavid Gatebe. Foto: Twitter David Gatebe, wat in 2013 die Twee Oseane-marathon gewen het, het Sondag se Comrades-marathon in ŉ rekordtyd van 05:18:12 voltooi. Die Rus Leonid Shvetsov se rekord in 2007 was 5:20:41. Fordyce, die negemalige Comrades-wenner, het in 1986 die marathon in ŉ rekordtyd van 05:24:07 afgelê. Gatebe het nog kans gesien vir ŉ paar opstote nadat hy die wenstreep oorgesteek het. Nog twee Suid-Afrikaners het kort ná die Gatebe die wenstreep oorgesteek. Ludwick Mamabolo, wat in 2012 die Comrades-marathon gewen het, was tweede oor die wenstreep met ŉ tyd van 05:23:56. Bongmusa Mthembu was derde met ŉ tyd van 5:26:38. Benewens die feit dat die eerste drie atlete oor die wenstreep Suid-Afrikaners is, het hulle ook al drie die marathon voltooi binne vyf en ‘n half uur – vermoedelik ‘n eerste.